id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms sv sv nl id id pl id id id id ms id ms id ms id id id ms id ms ms ms id ms ms ms id id eo id ms id id id id ms ms ms id ms id id ms ms id ms ms ms id id id id id ms id ms id id id id de ms ms ms ms ms en en en en en en en id en en en en id id ms id ms en id id jv ms id id it es id id en id ms ms ms ms ms ms
Lemah Syahwat Akibat Rawatan Kanser Prostat? Ini 9 Tip Hadapinya
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Lemah Syahwat Lepas Rawatan Kanser Prostat? Ini 9 Tip Untuk Hangatkan Hubungan Seksual
Ditulis oleh Mohammad Nazri Zulkafli Disemak pada 13/08/2021
Disemak secara perubatan oleh Dr. Ahmad Wazir Aiman
Kebanyakan penghidap kanser prostat mengalami masalah lemah syahwat ketika hendak melakukan hubungan seks.
Tidak kiralah sama ada masalah tersebut berpunca daripada proses patologi kanser itu sendiri atau kesan sampingan rawatan, tapi hakikatnya ia boleh menurunkan kualiti hidup pesakit kanser.
Keadaan ini sering dimanifestasikan sebagai tiada keinginan untuk melakukan hubungan seks, masalah mati pucuk dan isu berkaitan dengan kesuburan.
Oleh sebab kesihatan seksual merupakan salah satu elemen penting yang boleh mempengaruhi tahap kesihatan individu, jadi masalah ini perlu diberikan perhatian.
Baca artikel ini untuk mengetahui selanjutnya berkenaan dengan isu seks dan kanser prostat.
Untuk mendapatkan lebih banyak info tentang Kanser Prostat, sila dapatkannya di sini.
Perihal kanser prostat dan kaitannya dengan sistem reproduktif lelaki
Kanser prostat merupakan sejenis barah yang menyebabkan sel pada tisu organ prostat membahagi di luar kawalan sehingga terbentuknya tumor.
Ketumbuhan tersebut boleh membesar sehingga menghalang aliran air kencing sekiranya ia menghimpit tiub saluran keluar yang dikenali sebagai uretra.
Walaupun kebanyakan penghidap kanser prostat tidak mengalami masalah berkaitan hubungan seks, namun segelintir individu boleh mendapat masalah mati pucuk.
Keadaan ini boleh disebabkan oleh kanser itu sendiri atau kesan sampingan rawatan berkaitan seperti terapi radio, terapi hormon atau pembedahan.
Selain itu, keadaan psikologi yang tidak stabil akibat daripada diagnosis kanser juga boleh dikaitkan dengan masalah seksual.
Kebiasaannya, kita akan berasa resah dan murung selepas mendapat diagnosis atau ketika sedang menjalani rawatan kanser.
Keadaan ini boleh meningkatkan tahap stres seterusnya menurunkan keinginan seksual penghidap.
Kanser prostat turut boleh menyebabkan masalah kesihatan lain yang boleh mempengaruhi tahap keyakinan individu seperti:
Kadar penghasilan air mani yang rendah.
Masalah berkaitan dengan usus.
Keadaan ini boleh mempengaruhi nafsu seseorang berserta dengan prestasi seks.
Walau bagaimanapun, anda perlu tahu, bukan semua individu mengalami masalah seks kesan daripada rawatan.
Terdapat segelintir penghidap yang tidak perlu menjalani rawatan sekiranya perkembangan kanser mereka berlaku pada kadar yang perlahan.
Dalam tempoh masa tersebut, doktor akan membuat pantauan secara berkala.
Sekiranya individu terbabit mengalami masalah seksual walaupun tidak dipreskripsikan dengan sebarang rawatan, maka puncanya adalah daripada proses patologi kanser itu sendiri.
Pembedahan prostat dan lemah syahwat, adakah keduanya berkaitan?
Kadangkala, rawatan kanser prostat memerlukan pembuangan sebahagian besar atau keseluruhan organ tersebut untuk membasmi sel kanser.
Urat saraf yang mengawal kebolehan zakar untuk mengalami ereksi terletak berdekatan dengan kelenjar prostat.
Sekiranya berlaku kecederaan saraf ketika pembedahan sedang dilakukan, ia boleh menyebabkan masalah mati pucuk.
Situasi ini boleh membuatkan seseorang itu lemah syahwat untuk menjalinkan hubungan intim dengan pasangan masing-masing.
Bagi memastikan integriti saraf tersebut terpelihara, pakar bedah sering menggunakan kaedah prostatektomi (pembuangan prostat) tanpa mengganggu struktur saraf.
Namun, risiko yang bakal dialami oleh pesakit adalah bukan semua sel kanser dapat dibasmi tanpa melibatkan saraf tersebut.
Pembedahan prostat tanpa mengganggu integriti saraf tidak sesuai untuk semua individu.
Bergantung kepada tahap serius kanser yang dialami, jenis pembedahan yang bakal dijalankan perlu memberikan kesan baik yang optimum kepada pesakit.
Ini bermakna, ada segelintir pesakit yang terpaksa melalui kaedah pembedahan dengan risiko kecederaan pada saraf kemaluan sehingga boleh menyebabkan masalah mati pucuk.
Prosedur biopsi biasanya akan dilakukan bagi mengetahui lokasi kanser dengan lebih tepat.
Sekiranya, ia hanya berada pada sebelah bahagian prostat, maka saraf pada sebelah yang tidak mempunyai sel kanser boleh diselamatkan.
Kaedah rawatan lain seperti terapi krio, turut berkesan dalam membasmi sel kanser prostat.
Namun ia juga boleh menyebabkan kecederaan pada saraf kemaluan.
Tip mengatasi masalah lemah syahwat bagi pesakit kanser prostat
Terdapat beberapa langkah pencegahan dan tip yang boleh diamalkan oleh mereka yang mengalami kesukaran untuk membangkitkan perasaan berahi semasa hubungan intim dengan pasangan.
Eksperimen dengan cara lain bagi merangsang keinginan untuk berhubungan intim seperti urutan syahwat. Bincang dengan pasangan anda jenis hubungan intim bukan seksual mana yang menjadi fantasi mereka.
Usah gopoh. Beri masa untuk anda merangsang diri, terutamanya jika anda lemah syahwat. Kadangkala anda memerlukan lebih banyak rangsangan fizikal dan mental berbanding individu lain untuk mengekalkan ereksi.
Guna ubat atau produk yang telah disahkan berkesan dan selamat oleh Kementerian Kesihatan Malaysia (KKM). Minta preskripsi sildenafil atau yang berkaitan dengannya daripada doktor.
Guna cincin tekanan pada dasar penis bagi mengurangkan kesan kencing tidak lawas.
Anda perlu tahu bahawa rawatan kanser prostat boleh menyebabkan penurunan pada jumlah penghasilan air mani. Kesannya anda akan kerap mengalami ejakulasi angin.
Jika anda belum berkahwin atau mempunyai pasangan, beri masa untuk membiasakan diri dengan perubahan (masalah lemah syahwat) seperti yang dinyatakan di atas.
Beri masa kepada diri anda sendiri. Boleh jadi anda sedang penat atau mengalami masalah lain yang membuatkan anda stres. Kebiasaannya, gangguan fungsi seksual akan hilang selepas stres anda berkurangan.
Bincang dengan pasangan anda sekiranya ada masalah lain seperti lemah syahwat dan sebagainya.
Amalkan gaya hidup sihat seperti makanan seimbang dan senaman secara berkala.
Jika anda mengalami masalah lemah syahwat selepas menjalani rawatan kanser prostat, anda perlu berbincang dengan doktor bagi mengenal pasti puncanya.
Berdasarkan kepada maklumat tersebut, barulah anda akan lebih jelas berkenaan dengan apa yang anda perlu lakukan.
Setiap individu mempunyai pendekatan yang berbeza apabila ia berkaitan dengan rangsangan syahwat terutamanya jika ia terkesan akibat daripada rawatan kanser.
Hello Health Group tidak menawarkan nasihat perubatan, diagnosis atau rawatan.
Sex and relationships. (https://prostatecanceruk.org/prostate-information/living-with-prostate-cancer/sex-and-relationships). Diakses pada 12 Oktober 2020.
Development of UK guidance on the management of erectile dysfunction resulting from radical radiotherapy and androgen deprivation therapy for prostate cancer. (https://www.ncbi.nlm.nih.gov/pmc/articles/PMC4309408/). Diakses pada 12 Oktober 2020.
Prostate cancer (who is at risk). (https://www.cdc.gov/cancer/prostate/basic_info/risk_factors.htm). Diakses pada 12 Oktober 2020.
Sexual Healing in Patients with Prostate Cancer on Hormone Therapy. (https://meetinglibrary.asco.org/record/104262/edbook#fulltext). Diakses pada 12 Oktober 2020.
Ejaculation Frequency and Risk of Prostate Cancer: Updated Results with an Additional Decade of Follow-up. (https://www.sciencedirect.com/science/article/abs/pii/S0302283816003778). Diakses pada 12 Oktober 2020.
Symptoms of prostate cancer. (https://www.cancerresearchuk.org/about-cancer/prostate-cancer/symptoms). Diakses pada 12 Oktober 2020.
Prostate cancer statistics. (https://www.cdc.gov/cancer/prostate/statistics/index.htm). Diakses pada 12 Oktober 2020.
Prostat cancer overview. (https://healthtalk.org/prostate-cancer/overview). Diakses pada 12 Oktober 2020.
Prostate cancer (CDC). (https://www.cdc.gov/cancer/prostate/). Diakses pada 12 Oktober 2020.
Living with prostate cancer. (https://www.nhs.uk/conditions/prostate-cancer/living-with/). Diakses pada 12 Oktober 2020.
Hormone Therapy for Prostate Cancer. (https://www.cancer.gov/types/prostate/prostate-hormone-therapy-fact-sheet). Diakses pada 12 Oktober 2020.
The Impact of Serial Prostate Biopsies on Sexual Function in Men on Active Surveillance for Prostate Cancer. (https://www.auajournals.org/article/S0022-5347(12)03923-7/abstract). Diakses pada 12 Oktober 2020.
Manfaat Urutan Batin Untuk Orang Lelaki? Bukan Sekadar Bagus Untuk Seks!
Kerap Buat Seks Mungkin Boleh Cegah Kanser Prostat! - Berita Baik Atau Palsu?
Ditulis oleh Mohammad Nazri Zulkafli Disemak pada 13/08/2021
Disemak secara perubatan oleh Dr. Ahmad Wazir Aiman
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.